માર્ગ પરિવહન, રાજમાર્ગ અને શિપિંગ પ્રધાન નીતીન ગડકરીએ એસોચેમની સ્માર્ટસિટી સમિટમાં વાત કરતા કહ્યું હતું કે, ઓછી કિંમતના આવાસ ખૂબ જ ઉપયોગી છે. સૌથી મોટી અડચણ એ છે કે, અમારા દેશમાં માત્ર એક ટકા લોકો જ ૧૦ લાખથી ઉપરના મકાન ખરીદવાની સ્થિતિમાં છે. જો અમે પાંચ લાખથી ઓછી કિંમતના આવાસ બનાવીશું તો ૩૦ ટકા લોકો મકાનની ખરીદી કરી શકશે. તેમણે કહ્યું હતું કે, સ્માર્ટસિટીના નિર્માણ ઉપર મુખ્ય ધ્યાન કેન્દ્રિત કરવાની સાથે સાથે ગરીબ લોકોને પોષાય તેવા આવાસ ઉપલબ્ધ કરાવવાની પણ સરકારની યોજના છે.